"Ǎ mɔ̂n mod, matə́le wa vâ yǎ ndá Ísraɛ̂l, éyɔŋ ésə wǎyi wóg ébūg é kwî ma ânyu, wayi bɔ́ bɔ áyəmə́ yā lásɔ́ ábə ma. 18Ngə́ mə́ dzó ai m̀bə̂ mod nâ: Wazu wú ! Wa təge nyé bɔ áyəmə́ nālá ngə́ ó kū évōl, təge kad ḿbə̂ mod nə́ á dzōge m̀bə̂ enyiŋ woé, nə́ á nyiŋ, ḿbə̂ mod nyé a yi fɔ́ɔ́ wú ású ńsə́m wóé hədá wǎ māyi sílī ndɔ́ŋ yǎ məkǐ móe. 19Hədá hḿ, ngə́ ó bɔ̄ naa, o mǎn kad ḿbə̂ mod m̀banda, nyé təge dǐŋ vəŋan ábē díé, ai á bə̄bə̂ míḿbɔán bóé, m̀bə̂ mod a yi wú ású ńsə́m wóé, hədá ḿfág wóe, wa wayi nyii ényiŋ dzóe. 20Éyɔŋ sósōō mod ǎ yi dzoge sósōō wōē, ǎ ngabɔ abé; éyɔŋ mǎyī nyé lám ólám ósū, énye ǎ yi wú; a yi wú amú wā ndzí kig nyé lə̄b, a yi wú ású ńsə́m wóé, bâyǐ kīg fə bǎd tsog ḿbəŋ ósə a ngábɔ hədá wǎ māyi sílī ndɔ́ŋ yǎ məkǐ móe. 21Hədá hḿ, ngə́ ō mǎn lə̄b sósōō mod nə́ tə a sə́m, nyé a bɔ̌ təge səm, a yi nyiŋ ású ō ngālə́b nyē, waa o nyǐ ényiŋ dzóe.